Source: http://njt.hu/cgi_bin/njt_doc.cgi?docid=170892.291296
Timestamp: 2018-12-13 05:57:00
Document Index: 24726221

Matched Legal Cases: ['§7', '§ 20', '§14', '§18', '§22', '§ 9', '§23', '§24']

199/2014. (VIII. 1.) Korm. rendelet
a Forster Gyula Nemzeti Örökségvédelmi és Vagyongazdálkodási Központról
a Forster Gyula Nemzeti Örökségvédelmi és Vagyongazdálkodási Központról1
a 2. alcím tekintetében a kulturális örökség védelméről szóló 2001. évi LXIV. törvény 93. § (1) bekezdés b) és r) pontjában,
a 16. § tekintetében a világörökségről szóló 2011. évi LXXVII. törvény 14. § (1) bekezdés a), c) és d) pontjában
1. A Forster Gyula Nemzeti Örökségvédelmi és Vagyongazdálkodási Központ jogállása, szervezete
1. § A Forster Gyula Nemzeti Örökségvédelmi és Vagyongazdálkodási Központ (a továbbiakban: Központ) a kulturális örökség védelméért felelős miniszter (a továbbiakban: miniszter) irányítása alá tartozó, központi hivatalként működő központi költségvetési szerv.
2. § A Központot elnök vezeti.
3. § A Központ önálló feladat- és hatáskörrel rendelkező – jogi személyiség nélküli – országos illetékességű első fokú szerve
a) a Műtárgyfelügyeleti Iroda és
b) a Nyilvántartási Iroda,
amelyek hatósági ügyeiben a másodfokú hatóság a Központ elnöke.
2. A Központ hatósági feladatai
4. § A Műtárgyfelügyeleti Iroda a Kormány által kijelölt első fokú kulturális örökségvédelmi hatóságként ellátja
a) a kulturális javak vonatkozásában a kulturális örökségvédelmi hatósági feladatokat, amelyek különösen
1. a kulturális örökség védelméről szóló 2001. évi LXIV. törvény (a továbbiakban: Kötv.) 47–50. §-a alapján a kulturális javak védetté nyilvánítása és védettségének megszüntetése,
2. a védetté nyilvánított gyűjteményekhez vagy tárgyegyüttesekhez tartozó kulturális javak esetében a Kötv. 51. § (2) bekezdése szerinti elidegenítéséhez vagy őrzési helyének 90 napot meghaladó megváltoztatásához szükséges hozzájárulás,
3. a kulturális javak esetében a Kötv. 52. § (2) bekezdése szerinti helyszíni ellenőrzés,
4. a Kötv. 53/A. §-a alapján az eltűnt kulturális javak körözésének elrendelése,
5. a Kötv. 54–58. §-a, valamint a kulturális javak kiviteléről szóló, 2008. december 18-i 116/2009/EK tanácsi rendelet, továbbá a kulturális javak kiviteléről szóló 3911/92/EGK tanácsi rendelet végrehajtására vonatkozó rendelkezések megállapításáról szóló 752/93/EGK rendelet módosításáról szóló, 2004. április 7-i 656/2004/EK bizottsági rendelet alapján a kulturális javak kivitelével kapcsolatos hatósági feladatok,
6. a Kötv. 59–60. §-a szerinti nyilvántartásba vételi feladatok,
7. a kulturális javak esetében a Kötv. 61/A. §-a szerinti, fémkereskedelmi tevékenység céljára történő átadás engedélyezésére irányuló eljárások és döntések,
8. a védetté nyilvánított kulturális javak esetében a Kötv. 63. § (3) bekezdése szerinti építésügyi hatósági vagy más hatósági engedélyhez nem kötött megóvási (konzerválási), restaurálási vagy átalakulási munkák engedélyezése,
9. a Kötv. 64. § d) pontja szerinti döntés arról, hogy valamely tárgy vagy jelenség az ingó kulturális örökség körébe tartozik-e,
10. a Kötv. 67. § (1) és (2) bekezdése szerinti hatósági döntés,
11. a Kötv. 67. § (3) bekezdése szerinti döntések és intézkedések meghozatala, a b) pont kivételével,
12. a Kötv. 68. §-a alapján a kulturális javakkal kapcsolatos döntéshozatal,
13. a Kötv. 69. §-a alapján tűrési kötelezettség előírása,
14. a Kötv. 78. §-a és 79. §-a szerinti intézkedés a kulturális javak megóvása és hozzáférhetősége érdekében,
15. a Kötv. 82. §-a alapján intézkedés az örökségvédelmi bírság kiszabása iránt,
b) a lopott vagy jogellenesen külföldre vitt kulturális javak nemzetközi visszaadásáról szóló, Rómában, 1995. év június hó 24. napján aláírt UNIDROIT Egyezmény kihirdetéséről szóló 2001. évi XXVIII. törvény 3. §-a szerinti megbízott illetékes hatósági feladatokat,
c) a jogellenesen kivitt kulturális javak visszaszolgáltatásáról szóló 2001. évi LXXX. törvény 7. §-a szerinti, a kulturális javak visszaszolgáltatásával kapcsolatos állami feladatokat,
d) a lefoglalás és a büntetőeljárás során lefoglalt dolgok kezelésének, nyilvántartásának, előzetes értékesítésének és megsemmisítésének szabályairól, valamint az elkobzás végrehajtásáról szóló 11/2003. (V. 8.) IM–BM–PM együttes rendelet 94. §-a szerinti, elkobzott kulturális javak közgyűjteményi elhelyezésére irányuló feladatokat,
e) a bíróságon kezelt letétekről szóló 27/2003. (VII. 2.) IM rendelet 7. §-a szerinti, bírósági letétként kezelt kulturális javakkal kapcsolatos feladatokat,
f) a kölcsönzött kulturális javak különleges védelméről szóló 2012. évi XCV. törvényben meghatározott kulturális örökségvédelmi hatósági feladatokat, valamint
g) a Kötv. 71. § (2) bekezdés a) és f) pontja szerinti közhiteles hatósági nyilvántartás vezetését.
5. § (1) A Nyilvántartási Iroda a Kormány által kijelölt első fokú kulturális örökségvédelmi hatóságként a Kötv. 71. § (1) bekezdése szerint ellátja
b)2 a régészeti feltárási engedélyek és a feltárási dokumentációk,,
d)3 a műemléki értékek, a műemlékek, műemléki jelentőségű területek, műemléki környezetek és történeti tájak,
e)4 a világörökségi területek és a világörökségi várományosi helyszínek
központi, közhiteles nyilvántartás elektronikus adatkezelésével kapcsolatos hatósági és szakmai feladatokat.
(2)5 A Nyilvántartási Iroda az Országos Építésügyi Nyilvántartást (a továbbiakban: OÉNy) vezető szervezet, az örökségvédelmi, építésügyi, ingatlanügyi hatóságként eljáró fővárosi és megyei kormányhivatalok, járási (fővárosi kerületi) hivatalok, a jegyző, a főjegyző, valamint a feltárási joggal rendelkező intézmények számára elektronikus hozzáférést biztosít az általa kezelt, a régészeti örökség és a műemléki értékek védelmével összefüggő feladataik ellátásához szükséges adatokhoz.
(3)6 A Nyilvántartási Iroda az OÉNy felhasználói számára hozzáférést biztosít a régészeti örökség és a műemléki érték védelmével kapcsolatos követelményekről és szabályokról szóló kormányrendeletben meghatározott dokumentumok elektronikus úton történő benyújtása érdekében.
3. A Központ kulturális örökségvédelemmel kapcsolatos nem hatósági feladatai
6. §7 A Központ a Kötv. 7/A. §-ában foglaltak érvényesítése érdekében részt vesz a régészeti örökség védelmével kapcsolatos feladatok ellátásában, amelyek körében
a) közreműködik a régészeti örökség felkutatásában,
b)8 gondoskodik – a szerzői jogi tárgyú jogszabályokkal összhangban – a régészeti örökséggel összefüggő tudományos adatbázis létrehozásáról, fenntartásáról, a tudományos eredmények hozzáférhetővé tételéről,
c)9 végzi a lelőhelyek felülvizsgálatát és osztályozását,
d) a Kötv. 7. § 20. pontja szerinti nagyberuházás (a továbbiakban: nagyberuházás) esetén a beruházó megbízásából előzetes régészeti dokumentációt készít, ennek részeként próbafeltárást végez,
e) ellátja a nagyberuházáshoz kapcsolódó régészeti előkészítés és koordináció feladatait,
f) kidolgozza a régészeti feltárások végzésénél alkalmazott szempontrendszereket, szakmai irányelveket, protokollokat,
g) gondoskodik a Kötv. 14. § (1) bekezdése szerint a régészeti lelőhelyek védetté nyilvánításának és a Kötv. 18. § (2) bekezdése szerint a védetté nyilvánítás megszüntetésének az előkészítéséről,
h) intézkedik a Kötv. 74. § (2) bekezdése szerint a védetté nyilvánítás tényének az ingatlan-nyilvántartásba történő feljegyzése iránt,
i) gyakorolja a leletanyag állami tulajdonjogáról történő lemondás jogát,
j) közreműködik a Kötv. 16. §-a szerint a védetté nyilvánított régészeti lelőhelyek ellenőrzésében,
k) igazolást ad ki a régészeti korú tárgyak tulajdonjogának átadását megelőző bejelentéséről.
7. § (1) A Központ a Kötv. 28. §-ában foglaltak érdekében részt vesz a műemlékvédelemmel kapcsolatos feladatok ellátásában, amelyek körében
a) lefolytatja a Kötv. 29. § (2) bekezdése szerint a műemléki értékek védetté nyilvánításának és a Kötv. 35. § (2) bekezdése szerint a védetté nyilvánítás megszüntetésének előkészítését,
b)10 intézkedik a Kötv. 74. §-a szerint a védetté nyilvánítás tényének az ingatlan-nyilvántartásba történő feljegyzés iránt.
(2)12 A Központ a tudományos feladatainak körében különösen
a) végzi az ország műemléki értékeinek feltárását, azonosítását, meghatározását és dokumentálását, a műemléki értékekre vonatkozó forrásdokumentumok gyűjtését,
b) a műemléki értékkel és annak megőrzésével kapcsolatos metodikai kutatásokat végez és végeztet, közreműködik a szakmai ajánlások kidolgozásában és közzétételében,
c) a műemlékek központi nyilvántartásának keretein belül gondoskodik a műemléki értékekkel összefüggő tudományos adatbázis létrehozásáról, fenntartásáról,
d) végzi a műemlékállomány és a központi nyilvántartás revízióját,
e) kezdeményezi és irányítja – kutatás-módszertani céllal – a műemlékek épületkutatását,
f) részt vesz a műemlékekhez kötődő szakrestaurálások előkészítésében és közreműködik a kivitelezés folyamatában,
g) ellát szakértői feladatokat, különösen az értékleltár, az építéstörténeti kutatási dokumentáció, a kerttörténeti tudományos dokumentáció készítését, valamint
h) vezeti a Kötv. 71. § (2) bekezdésében szereplő, a Kötv. 72. § (1) bekezdése alapján közhiteles hatósági nyilvántartásnak nem minősülő nyilvántartásokat.
8. § (1) A Központ szakmai tanácsadó testületként működteti a Kulturális Javak Bizottságát, amely a kulturális javakkal kapcsolatos hatósági és egyéb szakmai döntések előkészítésében segíti a Központ munkáját.
(2)13 A Kulturális Javak Bizottsága kilenctagú testület, amelynek egy-egy tagját
f) a Magyar Nemzeti Levéltár,
g) a Magyar Műkereskedők és Galériák Országos Szövetsége, valamint
h) a miniszter
jelölése alapján 2 évre a Központ elnöke kéri fel, további egy tagját 2 évre a Központ elnöke kéri fel..
8/A. §14 (1) A Központ szakmai tanácsadó testületként működteti az Ásatási Bizottságot, amely a régészeti örökség védelmével kapcsolatos és egyéb szakmai döntések előkészítésében segíti a Központ és az örökségvédelmi hatóságok munkáját.
(2)15 Az Ásatási Bizottság tizenegy tagú testület, amelynek
a) egy tagját a Magyar Nemzeti Múzeum (a továbbiakban: MNM),
c)16 két tagját a megyei hatókörű városi múzeumok,
d) két tagját az egyéb régészeti gyűjtőkörrel rendelkező múzeumok,
e) egy tagját a régészet szakon mesterképzés folytatására jogosult felsőoktatási intézmények, valamint
f)17 egy tagját a Magyar Tudományos Akadémia Bölcsészettudományi Kutatóközpont Régészeti Intézet, valamint,
g) két tagját a miniszter
javaslata alapján a kimagasló szakmai tapasztalattal rendelkező régész szakemberek közül két évre a Központ elnöke kéri fel, további egy tagját az ugyanezen feltételeknek megfelelő régész szakemberek közül 2 évre a Központ elnöke kéri fel..
8/B. §18 (1)19 A Központ szakmai tanácsadó testületként működteti a Műemléki Tanácsadó Testületet (a továbbiakban: Testület), amely a műemléki érték védelmével kapcsolatos hatósági és egyéb szakmai döntések előkészítésében, vagy szakértőként a hatósági eljárás során véleményével segíti az örökségvédelmi és építésügyi hatóság munkáját.
(2)20 A Testület tizenegy tagból áll, amelynek
(3)21 A Testület az üléseire további szakértőt hívhat meg.
9. §22 (1) A Kormány a Kötv. 86. §-a szerinti elővásárlási jogot gyakorló szervnek a Központot jelöli ki.
(2) A Központ az (1) bekezdésben meghatározott feladatát a Kötv. 86. § (1) bekezdés b) pontjában meghatározott esetben a kultúráért felelős miniszter javaslatára, a Kötv. 7. § 9. pontja szerinti közgyűjtemény bevonásával is teljesítheti.
(3) A (2) bekezdés szerinti esetben a kultúráért felelős miniszter a Központnál írásban előterjesztett kérelmében megjelöli a teljesítésben részt vevő közgyűjteményt és igazolja az elővásárlási jog gyakorlásához szükséges fedezet meglétét.
(4) A (2) bekezdés szerinti esetben – a megvásárolt védetté nyilvánított kulturális javak vagyonkezelőjének a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 38/C. §-a szerinti kijelöléséig – azon közgyűjtemény őrzésébe kerülnek, amely a vételárat rendelkezésre bocsátotta.
10. § A Központ közreműködik a miniszternek az állami vagyonnal való gazdálkodásról szóló 254/2007. (X. 4.) Korm. rendeletben és a Kötv. 44. §-ában a miniszternek adott feladatainak ellátásában.
11. § A Központ kulturális örökségvédelmi szakmai feladatai körében ellátja különösen az alábbi feladatokat:
a) a kulturális örökséggel kapcsolatos dokumentumok gyűjtése, feldolgozása, nyilvántartása, közzététele, a kulturális örökséggel kapcsolatos gyűjtemények kezelése és gyarapítása;
b) szakmai továbbképzés, oktatás;
c) a kulturális örökségi értékek osztályozása, értékhierarchiájának kidolgozása;
d) a kulturális örökséggel kapcsolatos kutatási és innovációs tevékenység; valamint
e) a kulturális örökség védelmével, kezelésével, fenntartható, integrált szemléletű használatával
kapcsolatos ajánlások kidolgozása, nemzeti és nemzetközi stratégiaalkotásban való részvétel.
12. § A Központ a kulturális javakkal kapcsolatos tevékenysége körében ellátja különösen az alábbi feladatokat:
a) gyakorolja a Kötv. 51. § (4) bekezdése és 86. § (1) bekezdés b) pontja szerinti állami elővásárlási jogot;
b) ellátja a Kötv. 64. § a) pontja szerinti, a kulturális javak visszakövetelésével, illetve visszaadásával kapcsolatos teendőket;
c) a Kötv. 64. § b) pontja szerint részt vesz a jogtalanul eltulajdonított kulturális javak nemzetközi információcseréjében; valamint
d) a kulturális javak hatékonyabb védelme érdekében – a vonatkozó együttműködési megállapodásban vállaltak szerint – támogatást nyújt a rendőrség és a vámhatóság munkájához.
13. § A Központ a kulturális örökségvédelemmel kapcsolatos társadalmi együttműködés előmozdítása érdekében ellátja különösen az alábbi feladatokat:
a) a kulturális örökségvédelmet érintő szakmai és társadalmi együttműködés lehetőségeinek kidolgozása, megvalósítása;
b) a kulturális örökség értékének társadalmi tudatosítása;
c) a kulturális örökség gazdasági és társadalmi támogatói körének kiépítése és szervezése; valamint
d) együttműködés kialakítása a kulturális örökségvédelmi területen működő szakmai és civil szervezetekkel.
4. A Központ vagyongazdálkodási és szolgáltatási tevékenységgel kapcsolatos feladatai
14. § (1) A Központ vagyongazdálkodási és szolgáltatási tevékenységei keretében elősegíti a kulturális örökség fenntartható, hosszú távú hasznosítását, az örökség megőrzésében és kezelésében kötelezettséggel bíró állami és nem állami szereplők feladatainak ellátását, és feltárja a hazai kulturális örökségben rejlő erőforrásokat.
(2) A Központ vagyongazdálkodási és szolgáltatási tevékenysége körében ellátja különösen az alábbi feladatokat:
a) a kulturális örökségi értékek felderítésével, kutatásával és hasznosításával kapcsolatos módszertan kidolgozása és terjesztése;
b) a kulturális örökség kezelésével kapcsolatos információk nyújtása, hasznosítással kapcsolatos tanácsadás, pályázati tanácsadás és közreműködés, fejlesztéssel, felújítással kapcsolatos tanácsadás, tervpályázati eljárás lebonyolítása;
c) a veszélyeztetett műemlékek helyzetének konszolidálásában, kutatásában, dokumentálásában, hasznosítási javaslatok készítésében való közreműködés;
d) a kulturális örökséget érintő fejlesztési programok kidolgozásában, nyomon követésében, a stratégiai és operatív folyamatokban való közreműködés;
e) a kulturális örökségre alapozott projektek kidolgozása, megvalósítása, koordinálása; valamint
f) szakmai tanácsadási és szakértői tevékenység ellátása és koordinálása.
15. § A Központ a kezelésében lévő állami tulajdonú műemlékekkel, műemlék-együttesekkel és berendezéseikkel, továbbá műemléki értékekkel és régészeti lelőhelyekkel kapcsolatban gondoskodik
a) azok fenntartásáról, fejlesztéséről, hasznosításáról, üzemeltetéséről,
b) a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény szerinti közgyűjteményi feladatok ellátásáról,
c) múzeumi, közművelődési és más kulturális szolgáltatások nyújtásáról.
5. A Központ világörökségi és nemzetközi feladatai
16. § A Központ a világörökséggel kapcsolatos tevékenysége körében közreműködik a miniszternek a világörökségről szóló törvényben, a világörökségi kezelési tervről, a világörökségi komplex hatásvizsgálati dokumentációról és a világörökségi várományos helyszínekről szóló kormányrendeletben, valamint a világörökségi gondnokságról szóló miniszteri rendeletben meghatározott feladatainak végrehajtásában.
17. § A Központ a nemzetközi tevékenysége körében ellátja különösen az alábbi feladatokat:
a) együttműködés multilaterális nemzetközi kormányzati, szakmai nem kormányzati és a szakterületen működő civil szervezetekkel, részvétel azok munkájában, nemzetközi projektek végrehajtásában;
b) részvétel kétoldalú államközi együttműködésben, így különösen a szomszéd országokkal kötött megállapodások egyes elemeinek előkészítésében, végrehajtásának koordinálásában és megvalósításában;
c) egy-, illetve többoldalú együttműködés más országok társintézményeivel egyedi programok, projektek, illetve folyamatos szervezeti – így különösen meghatározott országcsoportokat érintő vagy regionális szinten megvalósuló – együttműködés keretei között;
d) közreműködés a miniszter határon túli kulturális örökséggel kapcsolatos feladatainak ellátásában;
e) közreműködik az Európai örökség cím elnyerésére pályázó helyszínek nemzeti szintű előzetes kiválasztására vonatkozó feladatok végrehajtásában; valamint
f) részt vesz a kulturális javakra vonatkozó európai uniós jogi szabályozás végrehajtásával kapcsolatos tanácsadó testület munkájában.
18. § Ez a rendelet a kihirdetését követő 5. napon lép hatályba.
19. § E rendelet rendelkezéseit az e rendelet hatálybalépésekor folyamatban lévő ügyekben is alkalmazni kell.
20. § (1) A Forster Gyula Nemzeti Örökséggazdálkodási és Szolgáltatási Központ elnevezése Forster Gyula Nemzeti Örökségvédelmi és Vagyongazdálkodási Központra változik.
(2) Az e rendelet szerint a Központ feladat- és hatáskörébe tartozó azon örökségvédelmi tevékenységek tekintetében, amelyek e rendelet hatálybalépését megelőzően a Lechner Lajos Tudásközpont Területi, Építésügyi, Örökségvédelmi és Informatikai Nonprofit Korlátolt Felelősségű Társaság (a továbbiakban: LLTK) feladat- és hatáskörébe tartoztak – a régészeti területen végzett szakértői tevékenység felügyeletének ellátását kivéve –, az e feladatokhoz és hatáskörökhöz kapcsolódó jogviszonyok tekintetében a Központ az LLTK jogutóda. Az LLTK az örökségvédelmi feladatok ellátására rendelkezésére bocsátott központi költségvetési támogatással elszámol, a támogatás arányos részét az államháztartásra vonatkozó jogszabályok és a jogutódlás megvalósításával kapcsolatos megállapodás rendelkezései szerint a Központnak 2014. augusztus 15-i fordulónappal, 2014. szeptember 15-ig átadja.
(3) Az e rendelet szerint a miniszter feladat- és hatáskörébe utalt szakértői tevékenység tekintetében az e rendelet hatálybalépését megelőzően az LLTK feladat- és hatáskörébe tartozó, illetve a Magyar Építész Kamara (a továbbiakban: MÉK) feladat- és hatáskörébe tartozó felügyeleti jogviszony tekintetében a miniszter az LLTK és a MÉK jogutódja.
(4) E rendelet nem érinti a Kulturális Javak Bizottsága tagjainak az e rendelet hatálybalépésekor fennálló jogviszonyát.
21. § A 4. § a) pont 5. alpontja a kulturális javak kiviteléről szóló, 2008. december 18-i 116/2009/EK tanácsi rendelet, továbbá a kulturális javak kiviteléről szóló 3911/92/EGK tanácsi rendelet végrehajtására vonatkozó rendelkezések megállapításáról szóló 752/93/EGK rendelet módosításáról szóló, 2004. április 7-i 656/2004/EK bizottsági rendelet végrehajtásához szükséges rendelkezéseket állapít meg.
22. §23 Az Eszterháza Kulturális, Kutató- és Fesztiválközpont a fertőrákosi Püspöki palotával kapcsolatos feladatok és jogviszonyok tekintetében a Központ jogutódja.
23. §24 (1) Az MNM-től a Központhoz került
a) előzetes régészeti dokumentáció készítése, ennek részeként próbafeltárások végzése,
b) nagyberuházásokhoz kapcsolódó régészeti előkészítés és koordináció,
c) a régészeti feltárások végzésénél alkalmazott szempontrendszerek, szakmai irányelvek, protokollok készítése,
d) műemléki kutatás és tervezés
feladatok ellátásához szükséges tárgyi eszközökkel, ezek között különösen a feladatok ellátásához szükséges ingatlan vagyonkezelésével és az átvett feladatok ellátása során keletkezett szerzői jogokkal kapcsolatos jogviszonyokban a Központ az MNM jogutódja.
(2) Az átvett feladatokat ellátó közalkalmazottak jogviszonya tekintetében a közalkalmazottak jogállásáról szóló 1992. évi XXXIII. törvény 25/C. § (4)–(13) bekezdése szerint kell eljárni.
(3) Az átvett feladatokhoz kapcsolódó, hatályában 2015. január 1. napján áthúzódó egyes szerződésekből, az előzetes régészeti dokumentáció készítésével kapcsolatos szerződések esetében a beruházóval megkötött, hatályában 2015. január 1. napján áthúzódó szerződésekből és az azokhoz kapcsolódó alvállalkozási szerződésekből származó jogok és kötelezettségek az MNM-ről a Központra szállnak át, a szerződések átruházásáról a felek a Polgári Törvénykönyvről szóló 2013. évi V. törvény 6:208. §-a szerinti megállapodásban rendelkeznek.
(4) Az átvett feladatokhoz kapcsolódó feltárási engedélyek esetében – hatósági bejelentés és döntés nélkül – az MNM mint a feltárási engedély jogosultja helyébe a Központ lép.
(5) Az MNM a Központ által átvett feladatokhoz kapcsolódó valamennyi iratot és adatot köteles a Központnak átadni, és a Központ feladatellátásához szükséges vagy azt előmozdító valamennyi adathoz, adatbázishoz köteles a Központ számára hozzáférést biztosítani.
(6) A Központ által az (1) bekezdés szerint átvett feladatokhoz kapcsolódó egyéb jogviszonyokban jogutódlás nem következik be.
1 A rendeletet a 379/2016. (XII. 2.) Korm. rendelet 276. §-a hatályon kívül helyezte 2017. január 1. napjával.
2 Az 5. § (1) bekezdés b) pontja a 372/2014. (XII. 30.) Korm. rendelet 6. § a) pontja szerint módosított szöveg.
3 Az 5. § (1) bekezdés d) pontja a 372/2014. (XII. 30.) Korm. rendelet 6. § b) pontja szerint módosított szöveg.
4 Az 5. § (1) bekezdés e) pontját a 372/2014. (XII. 30.) Korm. rendelet 1. § (1) bekezdése iktatta be.
5 Az 5. § (2) bekezdése a 372/2014. (XII. 30.) Korm. rendelet 1. § (2) bekezdésével megállapított, a 70/2015. (III. 30.) Korm. rendelet 252. §-a szerint módosított szöveg.
6 Az 5. § (2) bekezdését a 372/2014. (XII. 30.) Korm. rendelet 1. § (2) bekezdése iktatta be.
7 A 6. § a 372/2014. (XII. 30.) Korm. rendelet 2. §-ával megállapított, nyitó szövegrésze a 38/2015. (III. 11.) Korm. rendelet 27. § (2) bekezdés a) pontja szerint módosított szöveg.
8 A 6. § b) pontja a 38/2015. (III. 11.) Korm. rendelet 27. § (2) bekezdés b) pontja szerint módosított szöveg.
9 A 6. § c) pontja a 38/2015. (III. 11.) Korm. rendelet 27. § (2) bekezdés c) pontja szerint módosított szöveg.
10 Az 7. § (1) bekezdés d) pontja a 372/2014. (XII. 30.) Korm. rendelet 6. § c) pontja szerint módosított szöveg.
11 A 6. § (1) bekezdés c) pontját a 372/2014. (XII. 30.) Korm. rendelet 7. § a) pontja hatályon kívül helyezte.
12 A 7. § (2) bekezdés nyitó szövegrésze a 372/2014. (XII. 30.) Korm. rendelet 7. § b) pontja szerint módosított szöveg.
13 A 8. § (2) bekezdés nyitó és záró szövegrésze a 38/2015. (III. 11.) Korm. rendelet 27. § (2) bekezdés d) pontja szerint módosított szöveg.
14 A 8/A. §-t a 372/2014. (XII. 30.) Korm. rendelet 3. §-a iktatta be.
15 A 8/A. § (2) bekezdés záró szövegrésze a 38/2015. (III. 11.) Korm. rendelet 27. § (2) bekezdés g) pontja szerint módosított szöveg.
16 A 8/A. § (2) bekezdés c) pontja a 38/2015. (III. 11.) Korm. rendelet 27. § (2) bekezdés e) pontja szerint módosított szöveg.
17 A 8/A. § (2) bekezdés f) pontja a 38/2015. (III. 11.) Korm. rendelet 27. § (2) bekezdés f) pontja szerint módosított szöveg.
18 A 8/B. §-t a 372/2014. (XII. 30.) Korm. rendelet 3. §-a iktatta be.
19 A 8/B. § (1) bekezdése a 38/2015. (III. 11.) Korm. rendelet 27. § (2) bekezdés h) pontja szerint módosított szöveg.
20 A 8/B. § (2) bekezdése a 38/2015. (III. 11.) Korm. rendelet 27. § (1) bekezdésével megállapított szöveg.
21 A 8/B. § (3) bekezdése a 38/2015. (III. 11.) Korm. rendelet 27. § (2) bekezdés i) pontja szerint módosított szöveg.
22 A 9. § a 372/2014. (XII. 30.) Korm. rendelet 4. §-ával megállapított szöveg.
23 A 22. §-t újonnan a 372/2014. (XII. 30.) Korm. rendelet 5. §-a iktatta be.
24 A 23. §-t újonnan a 372/2014. (XII. 30.) Korm. rendelet 5. §-a iktatta be.